Nicodamidae

Se systematisk inndeling

Nicodamidae er en gruppe (familie) av edderkopper som tilhører undergruppen Entelegynae i gruppen Araneomorphae.

Utseende 
Små til middelsstore (opptil ca. 15 mm) edderkopper, vanligvis er forkroppen og beina røde, bakkroppen svart. Forkroppen er forholdsvis liten, beina lange og slanke, bakkroppen stor med spredte, nokså lange hår.

Levevis 
Artene lever særlig i eukalyptus-skog, der de bygger små, matteformede nett nær bakken.
Disse edderkoppene, særlig hannene, beveger seg på et særegent vis ved at de svinger de lange frambeina foran seg og banker i underlaget med pedipalpene når de går. De lever av ulike slags insekter.

Utbredelse 
Familien er utbredt i Australia, på Ny-Guinea og New Zealand.

Systematisk inndeling 

 Klasse edderkoppdyr, Arachnida
 Orden edderkopper, Araneae
 Underorden Opisthothelae 
 Gruppe araneomorfe edderkopper, Araneomorphae
 Gruppe Neocribellata
 Gruppe Entelegynae
 Overfamilie Dictynoidea
 Familie Nicodamidae Simon, 1898
 Slekten Ambicodamus Harvey, 1995 – 11 arter, Australia og Tasmania
 Slekten Dimidamus Harvey, 1995 – 6 arter, Ny-Guinea og Australia
 Durodamus yeni Harvey, 1995  (Queensland, Victoria, Sør-Australia)
 Forstertyna marplesi (Forster, 1970)  (New Zealand)
 Slekten Litodamus Harvey, 1995 – 3 arter, Tasmania
 Megadictyna thilenii Dahl, 1906  (New Zealand)
 Slekten Nicodamus Simon, 1887 – 2 arter, Australia
 Slekten Novodamus Harvey, 1995 – 2 arter, Australia og Tasmania
 Slekten Oncodamus Harvey, 1995 – 2 arter, østlige Australia

Kilder 
 Nettside om familien, med bilder

Eksterne lenker 
 
 Bildegalleri

Edderkopper
Edderkoppdyr formelt beskrevet i 1898
Dyr formelt beskrevet av Eugène Simon